बिहार राज्य शिक्षा वित्त निगम पहली अप्रैल से काम करना शुरू कर देगा। मुख्यमंत्री नीतीश कुमार इसका शुभारंभ करेंगे। निगम के लिए 131 पदों का सृजन किया गया है। मुख्य कार्यपालक अधिकारी सह प्रबंध निदेशक और महाप्रबंधक(प्रशासन) के एक-एक पद का गठन हुआ है। इनका वेतन प्रति माह 2.50 लाख और 2.00 लाख तय किया गया है। अब जिला निबंधन सह परामर्श कार्यालय (डीआरसीसी) से छात्र-छात्राओं के आवेदन बैंकों की जगह निगम को ऋण निर्गत करने के लिए भेजे जाएंगे।